wickkiey/tamil-wikipedia-chunked huggingface dataset:
# கோயிலாக்கண்டி

**கோயிலாக்கண்டி** அல்லது **கோவிலாக்கண்டி** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். யாழ்ப்பாணக் குடாநாட்டின் தெற்கில் உள்ள உப்பாறு கடலேரியின் கரையில் அமைந்துள்ள இவ்வூரின் வடக்கில் கைதடியும், கிழக்கில் கைதடி நாவற்குழிப் பகுதிகளும், தெற்கில் கடலேரியும், மேற்கில் நாவற்குழி கிழக்குப் பகுதியும் உள்ளன. இவ்வூர் கோயிலாக்கண்டி கிராம அலுவலர் பிரிவுக்குள் அடங்கியுள்ளது.  
நாவற்குழியில் இருந்து பூநகரி நோக்கிச் செல்லும் வீதி இவ்வூரின் ஊடாகச் செல்கிறது. குடாநாட்டினூடாகச் செல்லும் தொடர்வண்டிப் பாதையும் இவ்வூரை அண்டிச் செல்கிறது.
# கல்வயல்

**கல்வயல்** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். இவ்வூரின் வடக்கில் சரசாலையும், கிழக்கில் சாவகச்சேரி நகரம், மந்துவில் என்பனவும், தெற்கில் நுணாவிலும், மேற்கில் மட்டுவிலும் உள்ளன. இவ்வூர் கல்வயல் கிராம அலுவலர் பிரிவுக்குள் அடங்கியுள்ளது.  
யாழ்ப்பாணம் - கண்டி வீதிக்கு வடக்கே ஏறத்தாழ ஒன்றரைக் கிலோமீட்டர் தொலைவில் உள்ள இவ்வூர் சாவகச்சேரி-புலோலி வீதிக்கும், சரசாலை-நுணாவில் வீதிக்கும் இடையில் உள்ளது.
# கல்வயல்

## இங்கு பிறந்தவர்கள்

- கல்வயல் வே. குமாரசுவாமி
# சரசாலை

## அறிமுகம்

**சரசாலை** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஓர் ஊர் ஆகும். இவ்வூருக்கு வடக்கில் கப்பூது கிராமமும், கிழக்கில் மீசாலை, மந்துவில் என்பனவும், தெற்கில் மட்டுவில் கிழக்குப் பகுதியும், மேற்கில் வலிகாமம் பிரிவைச் சேர்ந்த வாதரவத்தையும் உள்ளன. இவ்வூர் சரசாலை வடக்கு, சரசாலை தெற்கு என்னும் இரண்டு கிராம அலுவலர் பிரிவுகளுக்குள் அடங்கியுள்ளது.யாழ்ப்பாணம் - கண்டி வீதிக்கு வடக்கே சாவகச்சேரியில் இருந்து ஏறத்தாழ ஐந்து கிலோமீட்டர் தொலைவில் உள்ள இவ்வூருகு பருத்தித்துறை நோக்கிச் செல்லும் சரசாலை-நுணாவில் வீதி ஊடாக பயணம் செய்யலாம்.
# சரசாலை

## வரலாறு

சரசாலை எனும் பெயர் இராமாயண காலத்துடன் தொடர்புபட்டு உருவான ஒரு காரணப்பெயராகும். இராமாயண யுத்த காலத்தில் இந்தியாவிலிருந்து படையெடுத்து வந்திருந்த இராமபிரனானும் அவரது சேனைகளும் இவ் ஊரிலே போருக்காக பயன்படுத்தப்பட்ட அம்புகளை தயாரித்தார்கள். அம்பு என்பதை சரசு எனவும் அழைக்கலாம். எனவே அம்புகளை உற்பத்தி செய்யும் இடமாக இருந்தமையால் இது சரசு ஆலை என அழைக்கப்பட்டு பின்னர் சரசாலை என அழைக்கப்படுகின்றது.
# சரசாலை

## சிறப்புகள்

சரசாலை கிராமம் கனகன்புளியடி சந்தியிலிருந்து ஆரம்பித்து புத்தூர் வீதியின் வலது புறமாகவும் பருத்தித்துறை வீதியின் இருமருங்காகாவும் நீண்டு செல்கின்றது. கனகன்புளியடி சந்திக்கு ஐந்து சந்தி என்ற சிறப்பும் உண்டு. இதைவிடவும் சரசாலை வடக்கில் பறவைகள் சரணாலயம் காணப்படுகின்நது. இங்கு பல வெளிநாட்டுப் பறவைகளை காணக்கூடியதாக உள்ளது.
# சரசாலை

## பாடசாலைகள்

- சரசாலை சரஸ்வதி வித்தியாலயம்
- ஸ்ரீகணேசா வித்தியாலயம்
# சரசாலை

## கோவில்கள்

- நுணுவில் பிள்ளையார் கோவில்
- வீரமாகாளி அம்மன் கோவில்
# கடன்சொல்

**கடன்சொல்** (loan word) என்பது, குறித்த ஒரு மொழியில், இன்னொரு மொழியில் இருந்து பெற்று மொழிபெயர்ப்புச் செய்யாது அப்படியே பயன்படுத்தப்படும் சொல்லைக் குறிக்கும். சொல்லைக் கொடுக்கும் மொழி கொடைமொழி எனவும், பெற்றுக்கொள்ளும் மொழி பெறுமொழி எனவும் அழைக்கப்படுகின்றன.
# கடன்சொல்

## கடன்பெறுவதற்கான சூழல்கள்

வெவ்வேறு மொழிகளைப் பேசுவோர் ஒருவருடன் ஒருவர் தொடர்பு கொள்ளும்போது, ஒரு மொழிச் சொல் இன்னொரு மொழியில் கலப்பது இயல்பானது. அயலில் உள்ள வெவ்வேறு மொழியினர் கலந்து பழகுவதனாலும், பண்பாட்டுத் தொடர்புகளினாலும், குறுகியதூர, தொலைதூர வணிகங்களினாலும், இடப்பெயர்வுகள் மூலமும், படையெடுப்பு, அரசியல் ஆதிக்கம் என்பவற்றாலும் இவ்வாறான மொழிக்கலப்புகள் ஏற்படுவதற்கான வாய்ப்புக்கள் ஏற்படுகின்றன.
# கடன்சொல்

## சொற்களைக் கடன்பெறுவதற்கான காரணங்கள்

முதன்மையாக இரண்டு நோக்கங்களுக்காகச் சொற்கள் கடன்வாங்கப்படுவதாக ஆய்வாளர்கள் கூறுகின்றனர்.
1. தேவை நோக்கம்
1. கௌரவ நோக்கம்  
ஒரு மொழியைப் பேசுவோர் இன்னொரு மொழிபேசும் மக்களிடம் இருந்து ஏதாவது புதிய பொருளையோ, புதிய கருத்துருக்களையோ அறிந்துகொள்ளும்போது அவற்றைக் குறிப்பதற்குச் சொற்கள் தேவைப்படுகின்றன. சிலவேளைகளில், இப்பொருட்களையும், கருத்துருக்களையும் மட்டுமன்றி அவற்றுக்கான சொற்களையும் அவற்றை அறிமுகப்படுத்தியவர்களிடம் இருந்தே பெற்றுக்கொள்கின்றனர். இது தேவை நோக்கத்துக்காகச் சொற்களைக் கடன் பெறும் வகையாகும். மிகப் பழைய காலத்திலேயே இந்து, பௌத்த, சமண மதக் கருத்துக்கள் தமிழ் மக்களிடையே அறிமுகமான காலத்தில் அவற்றைத் தமிழில் வெளிப்படுத்துவதற்கான சொற்களும், சமசுக்கிருதம், பிராகிருதம் ஆகிய மொழிகளில் இருந்து பெற்றுக்கொள்ளப்பட்டன. இதுபோலவே அண்மைக்காலத்தில் மேனாட்டவர் அறிவியல், தொழில்நுட்பத் துறைகளில் முன்னிலை வகிப்பதன் காரணமாக, அவர்களின் கண்டுபிடிப்புக்களும், புத்தாக்கப் பொருட்களும் அவற்றுக்கான பிறமொழிப் பெயர்களுடனேயே கீழைநாடுகளைச் சென்றடைகின்றன. தமிழிலும், கார், பஸ், ரேடியோ, பல்ப் போன்ற சொற்கள் தமிழில் கலந்தன.  
*சோறு* என்னும் நல்ல தமிழ்ச் சொல் இருக்க *சாதம்* என்னும் சமசுக்கிருதச் சொல்லைப் பயன்படுத்துவதும், *நூல்*, *பொத்தகம்* போன்ற சொற்கள் இருக்க *புக்* என்று ஆங்கிலச் சொல் பயன்படுவதும் கௌரவ நோக்கத்துக்கான கடன்வாங்கல் ஆகும்.
# நாவலூர்

**நாவலூர்** என்னும் புறநகர்ப் பகுதி, இந்திய நகரான சென்னையை ஒட்டி அமைந்துள்ளது. இது சோழிங்கநல்லூர், சிறுசேரி ஆகிய இடங்களுக்கு இடையில் அமைந்துள்ளது. இது செங்கல்பட்டு மாவட்டத்தின் திருப்போரூர் வட்டத்துக்கு உட்பட்டது.
# நாவலூர்

## நிறுவனங்கள்

- காக்னிசன்ட் தொழினுட்பத் தீர்வகம்
- எச். சி. எல். டெக்னாலஜிஸ்
- போலாரிஸ்
- ஐபிஎம்
- ஹெக்சாவேர்
- டி சி எஸ்
# பெங்களூர் நாகரத்தினம்மா

**பெங்களூர் நாகரத்தினம்மா (Bangalore Nagarathnamma)** (பிறப்பு: 1878 நவம்பர் 3 – இறப்பு: 1952 மே 19) புகழ்பெற்ற கர்நாடக மரபிசை வாய்ப்பாட்டுக் கலைஞர் பண்பாட்டுச் செயல்பாட்டாளராக திகழ்ந்தவர். தேவரடியார் மரபில் வந்த இவர் கலை வளர்ச்சிக்குதவும் புரவலராகவும், வரலாற்று ஆய்வாளராகவும் விளங்கினார். ஆண் ஆதிக்கம் செலுத்தும் திருவிழாவிற்குள், பெண் கலைஞர்களுக்கு அதில் பங்கேற்க சமத்துவம் வழங்கப்படுவதை உறுதிசெய்யும் அளவுக்கு பெண்ணிய ஆக்கிரமிப்பாளராக இருந்தார். மெட்ராஸ் மாகாண தேவதாசிகள் சங்கத்தின் முதல் தலைவராக இருந்துள்ளார். மேலும், இவர் கவிதை மற்றும் புராணக்கதைகள் பற்றிய புத்தகங்களையும் திருத்தி வெளியிட்டார்.  
திருவையாற்றில் தியாகராஜர் சமாதியின் மீது ஒரு கோயிலை எழுப்பியவர். தியாகராசர் ஆராதனை விழா ஏற்பட உதவி அந்நிகழ்வில் பெண்களும் சமமாகப் பங்குபெற வழிசெய்தவர்.. முத்துப்பழனி என்ற பெண் கவிஞரின் ராதிகா சாந்தவனம் என்ற தெலுங்குக் காப்பியத்தை தேடிப்பிடித்து முந்தைய பதிப்பில் ஆபாசமாகக் கருதி வேண்டுமென்றே விடப்பட்ட பகுதிகளைச் சேர்த்து மறுபதிப்பு செய்தவர். மேலும் இவர் வெளிட்ட நூல்கள்: “மத்யா பானம்” (தெலுங்கு), சமசுகிருதத்தில் “சிறீதியாகராஜ அஷ்டோத்திர நாமாவளி” (சமசுகிருதம்) “பஞ்சகீரண பௌதீகம்” (தமிழ்) போன்றவையாகும்.
# பெங்களூர் நாகரத்தினம்மா

## ஆரம்ப கால வாழ்க்கை

நாகரத்னம்மா 1878 இல் புஞ்சு லட்சுமி மற்றும் வழக்கழிஞர் சுப்பா ராவ், ஆகியோருக்கு நஞ்சன்கூட்டில் பிறந்தார். புட்டு லட்சுமியின் மூதாதையர்கள் மைசூர் அரசவையில் பாடகர்களாகவும் இசைக்கலைஞர்களாகவும் பணியாற்றினர். சுப்பா ராவால் கைவிடப்பட்ட இவர், மைசூர் மகாராஜாவின் அரசவையில் சமசுகிருத அறிஞரான சாஸ்திரியிடம் தஞ்சமடைந்தார். அவர் நாகரத்னம்மாவை சமசுகிருதத்திலும் இசையிலும் பயிறுவித்தார். மேலும் இவர் தனது ஐந்து வயதில் தேவரடியார் மரபில் நுழைந்தார். இருப்பினும், விரைவில் மைசூரை விட்டு வெளியேறிய நாகரத்னம்மா சாஸ்திரியையும் கைவிட்டு, தனது மாமா வெங்கிடசாமி அப்பாவின் கீழ் வயலின் கலைஞராகச் சேர்ந்தார். இங்கு தனது படிப்பைத் தொடர்ந்தார். கன்னடம், ஆங்கிலம் மற்றும் தெலுங்கு ஆகிய மொழியையும் கற்றுக் கொண்டார். மேலும் இசை மற்றும் நடனம் ஆகியவற்றிலும் தேர்ச்சி பெற்றார். தியாகராஜர் அமைத்த செயல்முறை குறித்து சிஷ்ய-பராம்பாரியத்தில் (மாணவர் ஆசிரியர் கற்றல் பாரம்பரியம்) கர்நாடக இசையில் பயிற்சி பெற்றார். தனது 15ஆவது வயதில் வயலின் கலைஞராகவும் நடனக் கலைஞராகவும் பார்வையாளர்களுக்கு முன்பாக தனது முதல் மேடை அரங்கேற்றத்தை உருவாக்கினார்.
# பெங்களூர் நாகரத்தினம்மா

## தொழில்

நாகரத்னம்மா தனது வாழ்க்கையின் ஆரம்பத்தில் ஒரு பாடகியாக உருவானார். பின்னர், அவரது காலத்தின் சிறந்த கருநாடக பாடகர்களில் ஒருவராக உருவெடுத்தார். இவர் கன்னடம், சமசுகிருதம் மற்றும் தெலுங்கு போன்ற மொழிகளில் பாடினார். இவரது இசைக் கோட்டையில் சிறப்பான ஹரிகதா கலாட்சேபம் இருந்தது. நடனத்தில் இவரது திறமை மைசூர் ஆட்சியாளர் ஜெயச்சாமராஜா உடையார் கவனத்தை ஈர்த்தது. இவரது திறமையால் ஈர்க்கப்பட்டு, இவரை தனது அரண்மனைக் கலைஞராக நியமித்தார். ஜெயச்சாமராஜா உடையார் இறந்ததைத் தொடர்ந்து, இவர் பெங்களூருக்குக் குடிபெயர்ந்தார். இசையில் மட்டுமல்ல, நடனத்திலும் பெங்களூரில் புகழ் பெற்றார். திருவிதாங்கூர், பொப்பிலி, மற்றும் விசய நகரம் போன்ற இடங்களின் அரசவைகளும் இவருக்கு ஆதரவளித்தன. மைசூர் உயர்நீதிமன்றத்தில் நீதிபதியாக இருந்த நரஹரி ராவ், நாகரத்னம்மாவின் புரவலர்களில் ஒருவராக இருந்தார். மேலும் அவர் ஒரு இசைக்கலைஞராக மற்றும் நடனக் கலைஞராக இவரது வாழ்க்கையை மேலும் முன்னேற்றுவதற்காக "கர்நாடக இசையின் மெக்கா" என்று கருதப்படும் சென்னைக்குச் செல்லுமாறு பரிந்துரைத்தார். சென்னை சென்ற இவரது இசை திறமை மேலும் வளர்ந்தது. இங்கே, இவர் தன்னை பெங்களூர் நாகரத்னம்மா என்று குறிப்பாக அடையாளப்படுத்திக் கொண்டார்.  
நீதிபதி நரஹரி ராவிடமிருந்து இவர் பெற்ற ஆதரவு சென்னையில் ஒரு "கச்சேரி கலைஞராக" இவரை பிரபலமாக்கியது. தியாகராஜர் ஆராதனையின் விளம்பரதாரராக, இந்தியாவின் சென்னையில் "வருமான வரி செலுத்திய முதல் பெண் கலைஞர்" ஆனார்.
# பெங்களூர் நாகரத்தினம்மா

## தியாகராஜர் நினைவு மற்றும் ஆராதனை

நாகரத்னம்மாவின் கூற்றுப்படி, தியாகராஜரின் நினைவாக ஒரு நினைவுச்சின்னத்தை கட்டவும், கர்நாடக இசையை நிலைநிறுத்துவதற்கான ஒரு தளத்தை உருவாக்கவும் ஒரு கனவில் இவர் இயக்கப்பட்டார். இதைத் தொடர்ந்து, இவர் ஒரு சந்நியாசி வாழ்க்கை முறைக்கு திரும்பினார். மேலும், தனது வருமானம் அனைத்தையும் இந்த காரணத்திற்காக நன்கொடையாக வழங்கினார்.  
சென்னையில் இருந்தபோது, நாகரத்னம்மா தனது குருவான பிதாரம் கிருட்டிணப்பா என்பவர் மூலம் தியாகராஜரின் கல்லறையின் பாழடைந்த நிலையை அறிந்தார். பிதாரம் கிருட்டிணப்பாவின் சீடர்களான கிருட்டிண பாகவதர் மற்றும் சுந்தர பாகவதர் ஆகியோர் 1903ஆம் ஆண்டில் பளிங்கால் செய்யப்பட்ட ஒரு சிறிய மாளிகையை அமைத்து, பின்னர் தியாகராஜரின் நினைவாக வருடாந்திர இசை விழாக்களை நடத்தினர். சில ஆண்டுகளில், துறவியை கௌரவிப்பதில் ஏற்பட்ட பிரச்சனையால் அந்த கட்டிடத்தின் பராமரிப்பு பாதிக்கப்பட்டது. இது நாகரத்னம்மா சமாதியை மீட்டெடுக்க நடவடிக்கை எடுக்கவும், தியாகராஜரின் இவர் கையகப்படுத்தி, ஒரு பெரிய மாளிகையை தனது சொந்த நிதி ஆதாரங்களுடன் கட்டினார். 1921இல் சிறீதியாகராஜரின் சிலை ஒன்றையும் நிறுவி, தினமும் பிரார்த்தனை செய்யவும் இவர் ஏற்பாடு செய்தார்.
# பெங்களூர் நாகரத்தினம்மா

## இறப்பு

நாகரத்னம்மா 1952இல் தனது 74 வயதில் இறந்தார். தியாகராஜரின் சமாதிக்கு அடுத்ததாக இவரது நினைவாக ஒரு நினைவுச்சின்னம் அமைக்கப்பட்டது.
# பெங்களூர் நாகரத்தினம்மா

## வெளியிணைப்புகள்

- *The activist behind the music*
# இரிகொபெர்த்தா மெஞ்சூ

**இரிகொபெர்த்தா மெஞ்சூ தும்** (*Rigoberta Menchú Tum*, ; பிறப்பு: சனவரி 9, 1959) குவாத்தமாலா நாட்டின் கீசெ இனப் பெண்மணி ஆவார். மெஞ்சூ தமது வாழ்நாளை குவாத்தமாலாவின் பழங்குடி மக்களின் உரிமைகளுக்காக அர்ப்பணித்தவர். 1960 முதல் 1996 வரை நடந்த குவாத்தமாலா உள்நாட்டுப் போரின் போதும் பிறகும் இந்த உரிமைகளுக்காக குரல் கொடுத்து வருகின்றார். 1992ஆம் ஆண்டிற்கான அமைதிக்கான நோபல் பரிசு இவருக்கு வழங்கப்பட்டுள்ளது. 1998ஆம் ஆண்டில் ஆதுரியா இளவரசர் விருதும் கிடைத்துள்ளது. இவரைக் குறித்து *நான், ரிகொபெர்த்தா மெஞ்சூ* (1983) என்ற வாழ்க்கை வரலாறும் இவரே ஆக்கிய *கிராசிங் பார்டர்சு* தன்வரலாறும் எழுதப்பட்டுள்ளன.  
மெஞ்சூ யுனெசுக்கோ நல்லெண்ண தூதர் ஆவார். உள்நாட்டு அரசியல் கட்சிகளில் பங்கேற்றுள்ள மெஞ்சூ 2007ஆம் ஆண்டிலும் 2011ஆம் ஆண்டிலும் அரசுத்தலைவர் தேர்தலில் போட்டியிட்டுள்ளார்.
# இரிகொபெர்த்தா மெஞ்சூ

## வெளியிணைப்புகள்

- நோபல் பரிசு அலுவல்முற தளத்தில் வாழ்க்கை வரலாறு
- நோபல் அமைதிப் பரிசு விரிவுரை
- Salon.com: இரிகொபெர்த்தா மெஞ்சூ பத்திரிகையாளர்களுடன்
- "Peace Prize Winner Admits Discrepancies", AP story in *த நியூயார்க் டைம்ஸ்*, 12 February 1999 (subscription only)
- "Spain may judge Guatemala abuses", BBC News, 5 October 2005
-
- Sound recording of Elizabeth Burgos-Debray interviewing Rigoberta Menchu.
# எமிலி கிரீன் பால்ச்

**எமிலி கிரீன் பால்ச்** (Emily Greene Balch; ஜனவரி 8, 1867- ஜனவரி 9, 1961) ஓர் அமெரிக்கப் பேராசிரியரும், பொருளாதார வல்லுநரும், எழுத்தாளரும், சமூக செயற்பாட்டாளரும், பெண் உரிமைப் போராளியும் ஆவார். 1946 ஆம் ஆண்டில் அமைதிக்கான நோபல் பரிசு பெற்றவர்
# வெண்கலக்கால வீழ்ச்சி

**வெண்கலக்கால வீழ்ச்சி** அல்லது **பிந்திய வெண்கலக்கால வீழ்ச்சி** எனப்படுவது, ஏஜியப் பகுதி, தென்மேற்கு ஆசியா, கிழக்கு நடுநிலக்கடற் பகுதி ஆகிய பகுதிகளில் வெண்கலக்காலம், தொடக்க இரும்புக்காலத்துக்கு மாறியதைக் குறிக்கிறது. கடுமையானதாகவும், சடுதியானதாகவும், பண்பாட்டு அடிப்படையில் தகர்ப்புத்தன்மை கொண்டதாகவும் அமைந்ததாக ஆய்வாளர்கள் கருதுகின்றனர். வெண்கலக்காலத்தைச் சேர்ந்த ஏஜியப் பகுதி, அனத்தோலியா ஆகியவற்றில் காணப்பட்ட அரண்மனைப் பொருளாதாரம், கிரேக்க இருண்ட காலங்களின் தனித்தனி ஊர்ப் பண்பாடுகளாக மாறியது.  
கிமு 1206க்கும் 1150க்கும் இடைப்பட்ட காலத்தில், அனத்தோலியாவிலும், சிரியாவிலும் இருந்த மைசீனிய இராச்சியங்கள், இட்டைட்டுப் பேரரசு என்பவற்றிலும், சிரியாவிலும் கனானிலும் இருந்த புதிய எகிப்து இராச்சியத்திலும் ஏற்பட்ட பண்பாட்டு வீழ்ச்சி வணிகப் பாதைகளைத் தடைப்படுத்தி கல்வியறிவும் குறையக் காரணமாயிற்று. இக்காலப் பகுதியின் முதல் கட்டத்தில் பைலோசுக்கும், காசாவுக்கும் இடையில் இருந்த எல்லா நகரங்களுமே அழிக்கப்பட்டன. அத்துசா, மைசீனி, உகாரிட் என்பன இவ்வாறு அழிந்த நகரங்களுக்கு எடுத்துக்காட்டுகள். கிமு 13 ஆம் நூற்றாண்டு இறுதிப் பகுதியையும், கிமு 12 ஆம் நூற்றாண்டின் தொடக்கப்பகுதியிலும், நாற்பது முதல் ஐம்பது ஆண்டுகளுக்கு உள்ளாகவே கிழக்கு நடுநிலக் கடற் பகுதியைச் சேர்ந்த ஏறத்தாழ எல்லா முக்கிய நகரங்களுமே அழிந்து விட்டன. இவற்றுட் பல மீண்டும் மக்கள் வாழக்கூடிய இடங்களாக மாறவில்லை.
# இட்டைட்டு மக்கள்

**இட்டைட்டு மக்கள்** அனத்தோலிய மக்கள் ஆவர். கிமு 1600 அளவில் வடமத்திய அனத்தோலியாவில் இருந்த அத்துசாவில் இட்டைட்டு பேரரசு ஒன்றை நிறுவினர். இப்பேரரசு கிமு 14 ஆம் நூற்றாண்டில் முதலாம் சுப்பிலுலியுமா என்பவனின் கீழ் அதன் உச்ச நிலையில் இருந்தது. அக்காலத்தில் சின்ன ஆசியாவில் பெரும்பகுதியுடன் லேவன்ட், மேல் மெசொப்பொத்தேமியா ஆகியவற்றின் பகுதிகள் என்பவை இப்பேரரசின் எல்லைக்குள் அடங்கியிருந்தன. கிமு 1180க்குப் பின்னர் வெண்கலக்கால வீழ்ச்சியின்போது இப்பேரரசு ஒரு முடிவுக்கு வந்தது. இப்பகுதி பல துண்டுகளாகப் பிளவுபட்டுப் பல சுதந்திரமான புதிய-இட்டைட்டு நகர அரசுகளாக உருவாயின. இவற்றுட்சில கிமு 8 ஆம் நூற்றாண்டு வரை நிலைத்திருந்தன.  
இட்டைட்டு மக்களின் மொழியான இட்டைட்டு மொழி, இந்திய-ஐரோப்பிய மொழிக் குடும்பத்தின் அனத்தோலியக் கிளையின் சிறப்பியல்பான உறுப்பு மொழியாகும். இம்மக்கள் தங்களுடைய நாட்டை ஆத்தி என அழைத்தனர்.
# இட்டைட்டு மக்கள்

## இதனையும் காண்க

- இட்டைட்டு பேரரசு
- இட்டைட்டு மொழி
# சென்னை பன்னாட்டு வானூர்தி நிலையம்

**சென்னை பன்னாட்டு வானூர்தி நிலையமானது** சென்னைக்கு 20 கிலோ மீட்டர் தெற்கே மீனம்பாக்கத்தில் அமைந்துள்ளது. இது மும்பை, தில்லி ஆகியவற்றுக்கு அடுத்தபடியாக முக்கியமாக உள்ள வானூர்தி நிலையமாகும். 2005 ஆம் ஆண்டில் 10 மில்லியன் பயணிகள் இந்நிலைய வானூர்திகளின் மூலமாக பயணம் செய்துள்ளனர். மும்பைக்கு அடுத்தபடியாக அதிக போக்குவரத்துள்ள சரக்கு வானூர்தி நிலையமும் இதுவாகும். 1400 ஏக்கர் பரப்பளவில் கடல் மட்டத்தில் இருந்து 34 அடி உயரத்தில் அமைந்துள்ளது.
# சென்னை பன்னாட்டு வானூர்தி நிலையம்

## வரலாறு

**சென்னை பன்னாட்டு வானூர்தி நிலையம்** இந்தியாவின் தொடக்ககாலத்தில் உருவாக்கப்பட்ட வானூர்தி நிலையங்களில் ஒன்றாகும். இது மீனம்பாக்கத்தில் அமைந்துள்ளதால் மீனம்பாக்கம் வானூர்தி நிலையம் என்றும் அழைக்கப்படுகின்றது. முதல் வானுர்தி (புஷ்மோத்) 1932 ஆம் ஆண்டு தரை இறங்கியது. இரண்டாம் உலகப் போரின்போது இராணுவப் பயன்பாட்டிற்கு மட்டுமே பயன்படுத்தப்பட்டது. 1952 ஆம் ஆண்டு உள்நாட்டு வானுர்தி வாரியம் கட்டுப்பாட்டை ஏற்றுக்கொண்டது. இது தற்போது சரக்கு போக்குவரத்து வானூர்திகள் வந்து செல்லுமிடமாக உள்ளது.
1984 ஆம் ஆண்டு நிகழ்ந்த குண்டுவெடிப்பினால் 1985 ஆம் ஆண்டு மீனம்பாக்கம் அருகில் திரிசூலத்தில் புதிய நிலையம் கட்டப்பட்டது. 1989 ஆம் ஆண்டு புதிய பன்னாட்டு முனையகம் தொடங்கப்பட்டது. 2003 ஆம் ஆண்டு புதிய பன்னாட்டு புறப்பாடு முனையகம் செயல்படுத்தப்பட்டது. இங்கு இரண்டு முனையங்கள் உள்ளன. ஒன்று அண்ணா பன்னாட்டு முனையமாகும். இரண்டாவது காமராசர் உள்நாட்டு முனையமாகும்.
# சென்னை பன்னாட்டு வானூர்தி நிலையம்

## தனித்துவம்

இந்நிலையம் உலகத் தரத்திற்கான அனைத்து இலவச மற்றும் கட்டண வசதிகளை கொண்டது. உள்நாட்டு மற்றும் பன்னாட்டு முனையகம் அருகருகில் அமையப்பெற்று இரண்டும் (கநோபி ) இணைக்கப்பட்டது. எதிரில் அமையப்பெற்ற திரிசூலம் புறநகர் ரயில் நிலையத்துடன் சுரங்கப்பாதை மூலம் இணைக்கப்பட்டது. இது முதல் இடத்தை பல விசயங்களில் பிடித்துள்ளது அவை:
- ISO-9001-2000 சான்றிதழை பெற்ற முதல் பன்னாட்டு முனையகம்.
- உள்நாட்டு முனையகத்தில் aerobridges எனப்படும் வானூர்தியுடன் இணைக்கும் பாலத்தை முதலில் பெற்ற நிலையம் இதுவே.
- சுற்றுச்சுழலை கருத்தில் கொண்டு வானூர்தி நிலையத்தில் காகிதக் கிண்ணத்தை (cup) அறிமுகப்படுத்திய முதல் வானூர்தி நிலையம்.
- சிறந்த வானூர்தி நிலையம் - உள்நாட்டு முனையகம் என்ற விருது குடியரசுத் தலைவரால் வழங்கப்பெற்றது.
- சுகாதாரமான இலவசக் குடிநீரை இரு முனையங்களிலும் வழங்கிய முதல் நிலையம்.
# சென்னை பன்னாட்டு வானூர்தி நிலையம்

## போக்குவரத்து

இந்நிலையம் தேசிய நெடுஞ்சாலை NH45யை ஒட்டியே அமைந்துள்ளது. இதன் எதிரில் திரிசூலம் புறநகர் ரயில் நிலையம் அமைந்துள்ளது. புதிதாக அமைய உள்ள சென்னை மெட்ரோ ரயில் இந்நிலையத்திற்குள் வந்து செல்லுமாறு திட்டம் தீட்டப்பட்டுள்ளது. ஆதலால் நகரத்தின் அனைத்து பகுதிகளுடன் போக்குவரத்து ரீதியில் நன்றாக இணைக்கப்பட்டுள்ளது.
# சென்னை பன்னாட்டு வானூர்தி நிலையம்

## வானூர்திச் சேவைகள் மற்றும் சேரிடங்கள்

| வானூர்திச் சேவைகள் | சேரிடங்கள் |  |
| --- | --- | --- |
| எத்தியோப்பியன் ஏர்லைன்ஸ் | அடிஸ் அபாபா போலே பன்னாட்டு வானூர்தி நிலையம் (16 ஜூலை 2020 முதல்) |  |
| ஏர் அரேபியா | சார்ஜா |  |
| ஏர் ஆஸ்திரால் | சான்-டெனீ ரீயூனியன் |  |
| ஏர் இந்தியா | அகமதாபாத், பெங்களூர், கோவை, கொழும்பு, தில்லி, துபாய், கோவா, ஐதராபாத்து, கொச்சி, கொல்கத்தா, குவைத், மதுரை, மும்பை, மஸ்கட், போர்ட் பிளேர், சிங்கப்பூர், சார்ஜா, திருவனந்தபுரம், வாரனாசி ஜித்தா |  |
| ஏர் இந்தியா எக்ஸ்பிரஸ் | சிங்கப்பூர், திருவனந்தபுரம் |  |
| ஏர் மொரீசியசு | மொரீசியசு |  |
| ஏர்ஏசியா | கோலாலம்பூர் |  |
| ஏர்ஆசியா இந்தியா | ஐதராபாத்து, தில்லி, மும்பை, பெங்களூர், கொல்கத்தா |  |
| ஏர் பிரான்சு | பாரிஸ் (31 மார்ச் 2024 முடிகிறது) |  |
| ஆல் நிப்பான் ஏர்வேஸ் | நரிட்டா |  |
| அலையன்ஸ் ஏர் | ஐதராபாத்து, மதுரை, யாழ்ப்பாணம், திருச்சிராப்பள்ளி, கொச்சி, கோவை |  |
| பாடிக் ஏர் | பாலி, மேடான், கோலாலம்பூர் |  |
| பிரித்தானிய ஏர்வேஸ் | இலண்டன் - ஹீத்ரோ |  |
| கதே பசிபிக் | ஹொங்கொங் |  |
| எமிரேட்ஸ் எயர்லைன் | துபாய் |  |
| எடிஹட் ஏர்வேஸ் | அபுதாபி |  |
| பிளைதுபாய் | துபாய் |  |
| கோஏர் | அகமதாபாத், ஐதராபாத்து, கண்ணூர், புனே, மும்பை, போர்ட் பிளேர் |  |
| வளைகுடா விமானம் | பகுரைன் |  |
| இன்டிகோ | அகமதாபாத், இலக்னோ, இந்தோர், ஐதராபாத்து, பட்னா (29 மார்ச் 2020 முதல்), மங்களூரு, மதுரை, வடோதரா (29 மார்ச் 2020 முதல்), நாக்பூர், ராய்ப்பூர், ராஜமன்றி, வாரனாசி, சிங்கப்பூர், திருவனந்தபுரம், திருச்சிராப்பள்ளி, விசயவாடா, விசாகப்பட்டினம், தூத்துக்குடி, மும்பை, பெங்களூர், பேங்காக் - சுவர்ணபூமி, புவனேசுவரம், கோவை, கொழும்பு, தில்லி,தோகா, துபாய், கோவா, குவகாத்தி, பூப்பள்ளி, செய்ப்பூர், கண்ணூர், கொச்சி, கொல்கத்தா, கோலாலம்பூர், கோழிக்கோடு, குவைத், போர்ட் பிளேர், புனே, சூரத்து |  |
| குவைத் ஏர்வேஸ் | குவைத் |  |
| லுஃப்தான்சா | பிராங்க்ஃபுர்ட் |  |
| மலேசிய வான்வழி | கோலாலம்பூர் |  |
| மாலத்தீவின் வான்வழி | டாக்கா, டாக்கா |  |
| ஓமான் ஏர் | மஸ்கத் |  |
| கத்தார் ஏர்வேஸ் | தோகா |  |
| சவூதி | ரியாத், ஜித்தா மதீனா |  |
| சில்க் ஏர் | சிங்கப்பூர் |  |
| சிங்கப்பூர் வான்வழி | சிங்கப்பூர் |  |
| ஸ்பைஸ் ஜெட் | அகமதாபாத், ஐதராபாத்து, பட்னா, பாக்டோக்ரா, வாரனாசி, சீரடி, திருவனந்தபுரம், விசயவாடா, விசாகப்பட்டினம், துர்காபூர், புனே, தூத்துக்குடி, குவகாத்தி, செய்ப்பூர், பெங்களூர், கோவா, கோவை, கொழும்பு, தில்லி, கொச்சி, கொல்கத்தா, மதுரை, மும்பை, போர்ட் பிளேர், |  |
| சிறீலங்கன் விமானச் சேவை | கொழும்பு |  |
| தாய் ஏர்ஏசியா | பேங்காக்- டான் மியூங், |  |
| தாய் ஏர்வேஸ் | பேங்காக் - சுவர்ணபூமி |  |
| உண்ம ஜெட் | ஐதராபாத்து, கடப்பா, சேலம், மைசூர் |  |
| US-பங்களா வான்வழி | டாக்கா, சிட்டகொங் |  |
| விஸ்தாரா | டில்லி, மும்பை, போர்ட் பிளேர் |  |
| பிட்சுஏர் | யாழ்ப்பாணம் (22 மே 2020 முதல்) | } |
# சென்னை பன்னாட்டு வானூர்தி நிலையம்

## விபத்துகள்

### விமான நிலையக் கண்ணாடி உடைந்தமை

சென்னை விமான நிலையத்தில் புதிதாக அமைக்கப்பட்ட பன்னாட்டு முனையத்தில் மேற்கூரைக் கண்ணாடிகள் முதல் முறையாக 2013 மே 12 அன்று விழத் தொடங்கி 2016 மார்ச் 13 வரை 56 தடவைகள் உடைந்து கீழே விழுந்துள்ளன. 2014 ஏப்ரல் 7 இல் 17ஆவது முறையாகவும் கண்ணாடிகள் உடைந்தன 2014 சூன் 23 இல் 20ஆவது முறையாகவும் 2014 நவம்பர் 28 இல் 29 ஆவது முறையாகவும், 2015 சனவரி 15 இல் 32ஆவது முறையாகவும், 2015 மார்ச் 16 இல் 36ஆவது முறையாகவும்,
டிசம்பர் 7,2018 அன்று 83 முறையாக கண்ணாடி உடைந்து விபத்து.
# ரோகேஷ்

**ரோகேஷ்**, ஒரு தமிழ்ப் பாடலாசிரியர். இவர் சென்னைத் தமிழில் எழுதுவதில் வல்லவர்.
# ரோகேஷ்

## வாழ்க்கைச் சுருக்கம்

ரோகேஷ், பள்ளிக்கல்வியைப் பாதியிலேயே நிறுத்தியவராய் இருந்தாலும், பாடலாசிரியராக உயர்ந்துள்ளார். இருபத்தி வயதான இவர், சென்னை பாரீஸில் எந்திர இயற்றுநர் பணியாற்றிக் கொண்டிருந்தார். பாடல்கள் எழுதும் வாய்ப்பு கிடைத்தவுடன் இந்த வேலையை விட்டுவிட்டார். இவர் வியாசர்பாடியைச் சேர்ந்தவர் ஆவார்.
# ரோகேஷ்

## முதல் வாய்ப்பு

கிரண் (அனேகன் படத்தின் கலை இயக்குநர்) மற்றும் ரோகேஷின் நண்பர் முத்து மூலமாக ரோகேஷ் இயக்குநர் கே. வி. ஆனந்திற்கு அறிமுகம் செய்யப்பட்டார். அதன் மூலம், அனேகன் படத்தில் பாடல் எழுத வாய்ப்பு கிடைத்துள்ளது.
# ரோகேஷ்

## எழுதிய பாடல்கள்

| - | 2015 | அனேகன் | டங்கா மாறி ஊதாரி |
| --- | --- | --- | --- |
| மாரி | பகுலு ஒடையும் |  |  |
| ரோமியோ ஜூலியட் | டண்டணக்கா |  |  |
| திரிஷா இல்லனா நயன்தாரா | பிட்டு படம் டி |  |  |
| வேதாளம் | ஆலுமா டோலுமா | } |  |
# லூவிய மொழி

**லூவிய மொழி** (*Luwian language*) அல்லது **லூவியம்** என்பது, இந்திய-ஐரோப்பிய மொழிக் குடும்பத்தின் அனத்தோலியக் கிளையைச் சேர்ந்த ஒரு தொல்பழங்கால மொழி அல்லது மொழித் தொகுதி. எழுதப்பயன்பட்ட எழுத்துமுறையின் அடிப்படையில் இரண்டுவகையான லூவியத்தை அடையாளம் கண்டுள்ளனர். ஒன்று ஆப்பெழுத்து முறையிலும், மற்றது படவெழுத்து முறையிலும் எழுதப்பட்டவை. எனினும், இவை வெவ்வேறு எழுத்து முறைகளில் எழுதப்பட்ட ஒரே மொழியா அல்லது இரண்டு மொழிகளா என்பதில் ஆய்வாளரிடையே ஒருமித்த கருத்து இல்லை.  
அனத்தோலியாவில் இருந்த வேறு பல மொழிகள் லூவிய மொழியைப் போன்று இருப்பதாக அடையாளம் காணப்பட்டுள்ளன. இது, இம்மொழிகள் ஆப்பெழுத்து லூவியம், படவெழுத்து லூவியம் என்பவற்றுடன், தமக்குரிய லூவியத்தின் கிளைகளைச் சேர்ந்தவை என்பதைக் காட்டுகின்றன. சில மொழியியலாளர்கள் இக்கிளையை "லூவியக் குழு" எனப் பெயரிட்டுள்ளனர்.
# லூவிய மொழி

## வகைப்பாடு

லூவிய மொழியை வகைப்படுத்துவது தொடர்பில் பல்வேறு கருத்துகள் முன்வைக்கப்பட்டுள்ளன. இவற்றுட்சில பின்வருமாறு:
# லூவிய மொழி

## வகைப்பாடு

### அனத்தோலியக் குழு

இந்திய-ஐரோப்பியக் குடும்பத்துள் அடங்கும் அனத்தோலிய மொழியான இட்டைட்டு மொழியுடன் தொடர்புள்ளது என்ற எடுகோளின் அடிப்படையில் லூவிய மொழி ஒரு அனத்தோலிய மொழி என்ற கருத்து முன்வைக்கப்பட்டுள்ளது.
# லூவிய மொழி

## வகைப்பாடு

### டிரோசான் எடுகோள்

நேரடியாக லூவியத்தின் வழிவந்தது எனக் கூறமுடியாவிட்டாலும், லிசிய மொழி, லூவியத்துடன் தொடர்புள்ளது என்றும், டிரோஜான் மக்கள் லூவிய மொழியைப் பேசியிருக்கக்கூடும் என்ற கருத்தும் சில ஆய்வாளரிடையே காணப்படுகின்றது.
# லூவிய மொழி

## வகைப்பாடு

### வேறு எடுகோள்கள்

பெரும்பான்மை வரலாற்று மொழியியலாளர்களால் ஏற்றுக்கொள்ளப்படாத எடுகோள்களும் பல்வேறு காலகட்டங்களில் முன்வைக்கப்பட்டன. தைரேனிய மொழி, தார்சிய மொழி, கிரேக்க மொழி போன்றவற்றுடனும் லூசிய மொழிக்குத் தொடர்புகள் இருக்கக்கூடும் என்றும் கருத்துகள் இவற்றுள் அடங்கும்.
# மகாகனி

மகாகனி(Swietenia Macrophylla) என்பது ஒருவகை மரம். இதனுடைய தாயகம் மேற்கிந்தியத் தீவுகளாகும். இதனுடைய வெளிப்புறத் தோற்றம் மாமரத்தின் தோற்றத்தை ஒத்திருக்கும்.
# மகாகனி

## பயன்கள்

இது பெரும்பாலும் பலகைகளுக்காக வளர்க்கப் படுகிறது. படகு செய்வதற்கும், இசைக் கருவிகள் செய்வதற்கும், விமானத்தின் ஒட்டுப் பலகைகள், பென்சில் தயாரிப்பதற்கும் இதனுடைய மரப்பலகைப் பயன்படுத்தப்படுகிறது.
# மகாகனி

## ஆதாரங்கள்

மகாகனி தாவரவகை
மகாகனி
# அயனி (மரம்)

**அயனி** என்பது பலா இனத்தைச் சேர்ந்த ஒரு மரம். இதனுடைய பழமானது சிறிய பலா பழத்தைப் ஒத்திருக்கும். இது நேராக வளரும் தன்மையுடையது.
இது கேரளாவிலும், தமிழ்நாட்டில் கன்னியாகுமரி மாவட்டத்திலும் பரவலாகக் காணப்படுகிறது. தென்னிந்தியாவில், குறிப்பாக தமிழ்நாடு, கர்நாடகா, கேரளா, மஹாராஷ்ட்ரா போன்ற மாநிலங்களில் மேற்குத் தொடர்ச்சி மலைப்பகுதிகளிலுள்ள பசுமையிலைக்காடுகளில் அதிகமாக வளர்கிறது. முப்பத்தைந்து மீட்டர் உயரம் வரை வளரக்கூடிய இம்மரம் வீட்டு ஜன்னல்கள், நிலை போன்றவற்றைச்செய்ய அதிகம் பயன்படுகிறது. கேரளாவின் புகழ் பெற்ற பாம்புப்படகு அயினி மரத்தை உபயோகித்தே அதிகமும் செய்யப்படுகிறது. தேக்கைப்போன்று இந்த மரமும் வலிமை கொண்டதே. கன்னியாகுமரி மாவட்டத்திலிருக்கும் மாத்தூர், திருவட்டாறு, திற்பரப்பு போன்ற மலையும் மலை சார்ந்த இடங்களில் இது அதிகம் விளைகிறது. மாத்தூர் தொட்டிப் பாலம் காணச்செல்லும்போது வழி நெடுக இருக்கும் ரப்பர் தோட்டங்களினூடே அயினி மரங்களும் அதிகம் வளர்ந்திருப்பதைக்காணலாம்.  
அயினிப்பலா உருவில் பலாப்பழத்தின் சிறியவுரு போலவே இருக்கும். நன்கு பழுத்ததும் முள்முள்ளான மேல்தோல் அடர் மஞ்சள் நிறத்திற்கு மாறிவிடும். இப்பழத்தின் தோலை வெறும் கைகளாலேயே மெதுவாகப் பிரித்தெடுத்தால், உள்ளே ஆரஞ்சு நிறத்தில் புளியம்பழ அளவிலான சுளைகள் நடுத்தண்டுடன் ஒட்டிக்கொண்டு கொத்தாக இருப்பதைக் காண முடியும். வேனிற்காலங்களில் அதிகம் கிடைக்கும். லேசான புளிப்பும் இனிப்புமாக உண்ண மிகச்சுவையாக இருக்கும் இந்தப்பழம் சிறுவர்களுக்கும் குழந்தையுள்ளம் கொண்டவர்களுக்கும் மிக விருப்பமானது. ஆகவே, பள்ளிக்கூடங்களின் வெளியே இதை விற்றுக்கொண்டிருப்பது வழக்கமான காட்சி.  
பழத்தினுள் இருக்கும் விதைகள் கருமை நிறத்திலிருக்கும். அவற்றையும் வறுத்துத் தோலுரித்துத் தின்னலாம்.
# அயனி (மரம்)

## பயன்கள்

இதனுடைய பழம் உண்பதற்காகப் பயன்படுகிறது. இது பெரும்பாலும் மரம் நேராக வளரும் தன்மையுடையதால் மரத்தடிக்காக வளர்க்கப்படுகிறது. இவ்விதையின் பொடி, ஆஸ்துமாவிற்கு அருமருந்து எனச்சொல்லப்படுகிறது.
# ஆயி மண்டபம்

**ஆயி மண்டபம்** என்பது புதுச்சேரி மாநில அரசின் சின்னமாகத் திகழ்கிற மண்டபமாகும். இது புதுவை மாநில சட்டப்பேரவைக்கு எதிரேயுள்ள பாரதி பூங்காவில் அமைந்துள்ளது. கிரேக்க - ரோமானிய கட்டிடக்கலை அழகுடன் அமைக்கப்பட்டுள்ள இந்த நினைவுச்சின்னம் 16ம் நூற்றாண்டில் வாழ்ந்த ஆயி என்ற தாசி, குளம் வெட்டி குடிநீர்ப் பஞ்சம் தீர்த்த மக்கள் தொண்டின் நினைவைப் போற்றும் வகையில் எழுப்பப்பட்டுள்ளது.
# ஆயி மண்டபம்

## வரலாறு

கிருஷ்ணதேவராயர் தமது ஆளுகைக்குட்பட்டிருந்த புதுவையைப் பார்க்க வரும்போது முத்தரையர்பாளையத்தில் இருந்த ஒரு கோயில் போன்ற மாளிகையைக் கண்டு வணங்குகிறார். அது தாசி ஆயியின் இல்லம். தாசியின் இல்லத்தைக் கண்டு மன்னர் கும்பிடுவதைக் கண்ட சிலர் நகைக்க உண்மை அறிந்து கிருஷ்ணதேவராயர் கோபம்கொண்டு மாளிகையை இடிக்க உத்தரவிட்டதாகவும், ஆயி அரசரிடம் இறைஞ்சி அவகாசம் பெற்று அம்மாளிகை இருந்த இடத்தில் மக்களுக்குப் பயன்படும் வகையில் குளம் வெட்டியதாகவும் வழங்கிவருகிறது. இதுவே **முத்தரையர்பாளையம் ஆயி குளம்** என்பதாகும். பின்னர் புதுச்சேரி பிரன்ச்சு குடியிருப்பான பின்பு, புதுவையில் ஏற்பட்ட தண்ணீர்த் தட்டுப்பாட்டை நீக்க கவர்னர் போன்டெம்ப்ஸ் வேண்டுகோளின்பேரில், பிரெஞ்சு மன்னர் மூன்றாம் நெப்போலியன் அனுப்பிவைத்த பொறியாளர் **லாமைரெஸ்சே** ஆயி குளத்திலிருந்து இன்று பாரதி பூங்கா உள்ள இடம்வரை கால்வாய் வெட்டினார். இது புதுச்சேரியின் குடிநீர்த் தட்டுப்பாட்டுப் பிரச்சினையைத் தீர்த்தது. இவ்வாறு தனது மாளிகையை இடித்து குளம்வெட்டி மக்கள் தொண்டாற்றிய தாசியின் கதையை அறிந்த மூன்றாம் நெப்போலியன் பணித்ததின் பேரில் ஆயியைச் சிறப்பிக்கும்பொருட்டு இம்மண்டபம் ஏற்படுத்தப்பட்டது. இது கட்டப்பட்ட காலம் 1852 - 1870 ஆகும்.
# ஆயி மண்டபம்

## வெளியிணைப்புகள்

- Stitch in time can add sheen to Aayi Mandapam, நாளிதழ்: தி இந்து, நாள்: பிப்ரவரி 3, 2015
# மல்லிகா (நடிகை)

**ரீஜா வேணுகோபால்**, அல்லது திரைப்படத்துறையில் நன்கு அறியப்பட்ட **மல்லிகா** ஒரு இந்திய திரைப்பட நடிகை ஆவார். இவர் பொதுவாக தமிழ் மற்றும் மலையாள திரைப்படங்களில் நடித்து வருகிறார்.
# மல்லிகா (நடிகை)

## திரை வாழ்க்கை

மலையாளத்தில் 2002ஆம் ஆண்டில் *நிழல்குது* திரைப்படத்தில் அறிமுகமானார். அதனைத் தொடர்ந்து தமிழில் சேரன் நடித்து இயக்கிய ஆட்டோகிராப் (2004) திரைப்படத்தில் முக்கிய கதாப்பாத்திரத்தில் நடித்தார்.
# மல்லிகா (நடிகை)

## நடித்த திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2002 | *நிழல்காது* | மல்லிகா | மலையாளம் |  |
| 2004 | *ஆட்டோகிராப்* | கமலா | தமிழ் | சிறந்த துணை நடிகைக்கான பிலிம்பேர் விருது – தமிழ் |
| 2004 | *மகாநடிகன்* | தமிழ் |  |  |
| 2004 | *நா ஆட்டோகிராப்* | விமலா | தெலுங்கு |  |
| 2004 | *நேருக்கு நேரே* | மலையாளம் |  |  |
| 2005 | *திருப்பாச்சி* | கற்பகம் | தமிழ் |  |
| 2005 | *குண்டக்க மண்டக்க* | கவிதா | தமிழ் |  |
| 2006 | *திருப்பதி* | தமிழ் |  |  |
| 2006 | *உனக்கும் எனக்கும்* | வள்ளி | தமிழ் |  |
| 2006 | *Odahuttidavalu* | புத்தலட்சுமி | கன்னடம் |  |
| 2008 | *தோட்டா* | கௌரி | தமிழ் |  |
| 2010 | *அம்மநிலவு* | மலையாளம் |  |  |
| 2010 | *பிரியபெத்த நாட்டுக்கரே* | அம்பிலி | மலையாளம் |  |
| 2010 | *சினேகவீடு* | சாந்தி | மலையாளம் |  |
| 2010 | *இந்தியன் ருபீ* | சாஜி | மலையாளம் |  |
| 2010 | *பியாரி* | நதீரா | பேரி | National Film Award – Special Jury Award / Special Mention (Feature Film) |
| 2012 | *நம்பர் 66 மதுர பஸ்* | பவயாமி | மலையாளம் |  |
| 2012 | *மிஸ்டர் மருமகன்* | அசோக்கின் சகோதரி | மலையாளம் |  |
| 2012 | *ஒழிமுறி* | மீனாட்சி | மலையாளம் | பரிந்துரை —SIIMA விருது - சிறந்த துணை நடிகை |
| 2012 | *புதிய தீரங்கள்* | புஷ்பா | மலையாளம் |  |
| 2013 | *சென்னையில் ஒரு நாள்* | சத்யமூர்த்தியின் மனைவி | தமிழ் |  |
| 2013 | *ஜிஞ்சர்* | தேவிகா | மலையாளம் |  |
| 2013 | *கதவீடு* | ஜமீலா | மலையாளம் |  |
| 2013 | *கால் மீ…* | மலையாளம் | படப்பிடிப்பில் |  |
| 2013 | *கதா மருகயானு* | மலையாளம் | அறிவிக்கப்பட்டுள்ளது | } |
# மல்லிகா (நடிகை)

## தொலைக்காட்சித் தொடர்கள்

| ஆண்டு | தொடர் | கதாபாத்திரம் | தொலைக்காட்சி | மொழி |  |
| --- | --- | --- | --- | --- | --- |
| 2006 - 2008 | அஞ்சலி | அஞ்சலி | சன் தொலைக்காட்சி | தமிழ் |  |
| 2008 | *திருவிளையாடல்* | குணவதி | சன் தொலைக்காட்சி | தமிழ் | } |
# வறுத்தலைவிளான்

**வறுத்தலைவிளான்** அல்லது **வருத்தலைவிளான்** (*Varuthalaivilan*, *Varuththalaivilan*) என்பது இலங்கையின் வடக்கே யாழ்ப்பாண மாவட்டத்தில் உள்ள ஒரு சிறு ஊர்.  
வறுத்தலைவிளான் வல்லை-தெல்லிப்பழை-அராலி வீதியில் தெல்லிப்பழைக்கும் கட்டுவன் சந்திக்கும் இடையில், வறுத்தலைவிளான் கிராமசேவகர் பிரிவு (யா/241) வலிகாமம் வடக்கு பிரதேச செயலாளர் பிரிவில் அமைந்துள்ளது.  
ஈழப்போர் காரணமாக இக்கிராமம் 1990 ஆம் ஆண்டு முதல் பலாலி விமான நிலையம், மற்றும் அதன் அருகேயுள்ள பலாலி படைத்துறையினரின் பாதுகாப்புக்காக உயர் பாதுகாப்பு வலயத்தில் முடக்கப்பட்டுள்ளது.  
தமிழறிஞர் வித்துவ சிரோமணி சி. கணேசையர் (1878-1958) வறுத்தலைவிளானில் வாழ்ந்து வந்தார். இங்குள்ள மருதடி விநாயகருக்கு ‘மருதடி விநாயகர் பிரபந்தம்’, ‘மருதடி விநாயகர் இருபா இருபஃது’ ‘மருதடி விநாயகர் அந்தாதி’ ‘மருதடி விநாயகர் ஊஞ்சல்’ எனப் பல பாடல்களை எழுதி வெளியிட்டார்.  
வறுத்தலைவிளான் அமெரிக்கன் மிசன் தமிழ்க் கலவன் பாடசாலை 1866 ஆம் ஆண்டில் வினாசித்தம்பி தம்பிப்பிள்ளை என்பவரால் ஆரம்பிக்கப்பட்டது. இப்பாடசாலை 1990 சூன் வரை இயங்கி வந்தது.  
2015 ஆம் ஆண்டில் இலங்கையில் மைத்திரிபால சிறிசேன தலைமையில் புதிய அரசு பதவியேற்றதை அடுத்து பலாலி, வீமன்காமம் தெற்கு, வறுத்தலைவிளான் பகுதிகளில் 400 ஏக்கர் காணிகளையும், கட்டுவன், குரும்பசிட்டி பகுதிகளில் 300 ஏக்கர் காணிகளையும் உயர் பாதுகாப்பு வலயத்தில் இருந்து மீள்குடியேற்றத்திற்காக விடுவித்தது.
# அரசு இராசாசி மருத்துவமனை

**அரசு இராஜாஜி மருத்துவமனை** மதுரை, தமிழ்நாடு, இந்தியாவில் அமைந்துள்ளது. இம்மருத்துவமனை தமிழ்நாட்டின் தென்மாவட்டங்களைச் சார்ந்த இரண்டு கோடிக்கும் அதிகமான மக்களுக்கு மூன்றாம் நிலை சிகிச்சை வழங்குகிறது. இம்மருத்துவமனை **எர்கினசு மருத்துவமனை** என முன்பு அழைக்கப்பட்டது. 1842 ஆம் ஆண்டு ஆரம்பிக்கப்பட்ட மருத்துவமனை, 1872 மதுரை நகராட்சியின் கட்டுப்பாட்டிலும், பின் 1918 இலிருந்து மாநில அரசின் கட்டுப்பாட்டிலும் உள்ளது. 1954 இல் இருந்து கற்பிக்கும் மருத்துவமனையாகவும் உள்ளது. மருத்துமனையின் மொத்த பரப்பளவு . படுக்கைகளின் எண்ணிக்கை 1,574. மதுரை மருத்துவக் கல்லூரி இம்மருத்துவமனையுடன் இணைப்பைப் பெற்றுள்ளது.  
இம்மருத்துவமனையில் 24 மணி நேரம் அவசர சிகிச்சை உதவி மற்றும் ஆய்வுக்கூட வசதி ஆகியவை உள்ளன. தமிழ்நாடு அரசு ஒருங்கிணைந்த மருத்துவக் காப்பீட்டுத் திட்டமும் இம்மருத்துவமனை வாயிலாக செயல்படுத்தப்படுகிறது.
# வார்ப்புரு:விக்கிப்பீடியா செயல்முறை

<div>
<div>**விக்கிப்பீடியா செயல்முறை**</div>
<div>
<div>
<div>தீர்வு காணுதல்</div>
<div>
- அமைதி மற்றும் கருத்தொற்றுமை
- இணக்க முடிவு
- துணிவு, மீள்வித்தல், விவாத சுழற்சி
- விவாத தீர்மானம்
</div></div><div>
<div>கட்டுரைகள்</div>
<div>
- கட்டுரை உருவாக்கம்
- கட்டுரையை நீக்குதல்
- கட்டுரைகளை இணைத்தல்
- கட்டுரையை நகர்த்துதல்
</div></div><div>
<div>அமைப்பு</div>
<div>
- வகைப்படுத்துதல்
- வலைவாசல்
</div></div><div></div>
</div></div><noinclude>  
</noinclude>
# வார்ப்புரு:விக்கிப்பீடியா செயல்முறை/doc

இந்த விக்கிப்பீடியா செயல்முறை வார்ப்புருவினை உகந்த கட்டுரையில் இணைக்க கீழ்காணும் வழிமுறையைப் பின்பற்றுங்கள்.
# வார்ப்புரு:விக்கிப்பீடியா செயல்முறை/doc

## அளவுருக்கள்

இவ்வார்ப்புரு நான்கு அளவுருக்களைக் கொண்டுள்ளது.  
- hideAll
- hideDecision
- hideArticles
- hideOrganization
ஒவ்வொரு அளவுருக்களும் ஒரு விருப்பத்தினைக் கொண்டுள்ளன. இதனை option: yes என்று குறிப்பிட வேண்டும்.
# வார்ப்புரு:விக்கிப்பீடியா செயல்முறை/doc

## உதாரணம்

சிறிய அளவிலான வார்ப்புருவாக காட்டுவதற்கு உள்ளடக்கங்களை மறைக்கும் படி செய்ய வேண்டும். இதற்கு *hideAll* அளவுருவினை *yes* எனக் குறிக்க வேண்டும்.
<pre>  
</pre>  
<div>  
</div>  
To hide a particular section by default, pass a *yes* into either one of the:
- hideDecision
- hideArticles
- hideOrganization
parameters. For example to hide the section "Articles" and "Organization":
<pre>  
</pre>  
<div>  
</div>
<includeonly>  
</includeonly>
# விஜயசாந்தி

**விஜயசாந்தி** (*Vijayashanti,* பிறப்பு: 24 சூன் 1966) இந்திய திரைப்பட நடிகையும், அரசியல்வாதியும் ஆவார். இவர் 2004-இல் அரசியலில் சேருவதற்கு முன்னர் 186 திரைப்படங்களில் தமிழ், தெலுங்கு, மலையாளம், கன்னடம், மற்றும் இந்தி உள்ளிட்ட மொழிகளில் நடித்துள்ளார். அதிரடி திரைப்படங்களில் நடித்ததன் மூலமாக இவர் தென்னிந்தியாவின் *லேடி சூப்பர் ஸ்டார்* என அழைக்கப்படுகிறார். 1991-இல் வெளியான *கார்தவ்யம்* திரைப்படத்தில் நடித்ததற்காக சிறந்த நடிகைக்கான இந்திய தேசிய திரைப்பட விருதினை வென்றார். சிறந்த தெலுங்கு நடிகைக்கான பிலிம்பேர் விருதினை ஐந்து முறையும், ஆந்திர மாநில அரசின் நந்தி விருதினை நான்கு முறையும் வென்றுள்ளார். மேலும் தென்னிந்திய வாழ்நாள் சாதனையாளருக்கான பிலிம்பேர் விருதையும் வென்றுள்ளார்.
# விஜயசாந்தி

## வாழ்க்கைக் குறிப்பு

### சிறுவயதில்

விஜயசாந்தி 1966 சூன் 24 அன்று சென்னையில் பிறந்தார். இவரது பெற்றோர் வரலட்சுமி, சீனிவாச பிரசாத் இருவரும் ஆந்திர மாநிலத்தின் கோதாவரி மாவட்டத்தின் ராஜமுந்திரியைச் சேர்ந்தவர்கள். ஆயினும் இவர்கள் ஆந்திராவின் வாராங்கல் மாவட்டத்தில் ராமாங்குடம் பகுதியில் (தற்போது தெலங்கானா) வாழ்ந்து வருகின்றனர். இவர் திரைப்படங்களில் நடிக்கத் தொடங்குவதற்கு முன்பு சென்னையில் ஹோலி ஏஞ்சல்ஸ் உயர்நிலைப் பள்ளியில் தனது பத்தாம் வகுப்பு கல்வியை பூர்த்தி செய்தார்.
# விஜயசாந்தி

## வாழ்க்கைக் குறிப்பு

### திருமண வாழ்க்கை

விஜயசாந்தி ஆந்திராவைச் சேர்ந்த *எம். வி. சீனிவாச பிரசாத்* என்பவரை திருமணம் செய்து கொண்டார்.
- சிறந்த தெலுங்கு நடிகைக்கான விருது - *பிரதிகதனா* (1985).
# விஜயசாந்தி

## திரைப்பட விபரம்

### நடித்த தமிழ்த் திரைப்படங்களில் சில

- கல்லுக்குள் ஈரம்
- மன்னன்
# விஜயசாந்தி

## திரைப்பட விபரம்

### தயாரித்த திரைப்படங்கள்

1. '' கர்த்தவ்யம்
1. '' தேஜாஸ்வினி 1994) — இந்தி
1. '' அதாவி சக்கா (1999) — தெலுங்கு
# ஜேன் ஆடம்ஸ்

**ஜேன் ஆடம்சு** (*Jane Addams*, செப்டம்பர் 6, 1860 – மே 21, 1935) அமெரிக்க முன்னோடி குடியிருப்பு சமூகப் பணியாளரும் பொது மெய்யியலாளரும் சமூகவியலாளரும் எழுத்தாளரும் ஆவார். இவர் பெண்கள் வாக்குரிமைக்காகவும் உலக அமைதிக்காகவும் போராடிய தலைவர்.
1880களில் புகழ்பெற்றிருந்த குடியிருப்பு இயக்கத்தில் மிகுந்த ஆர்வம் கொண்டிருந்த ஜேன் *எல்லன் கேட்சு இசுடாருடன்* இணைந்து *ஹல் மாளிகை* என்ற குடியிருப்பைத் தோற்றுவித்தார். ஏழைகளின் குடியிருப்பில் நடுத்தர மக்கள் குடியேறி இவர்களுடன் அறிவையும் பண்பாட்டையும் பகிரும் இயக்கமே குடியிருப்பு இயக்கமாகும். சிகாகோவின் ஏழை மக்கள் மற்றும் வந்தேறிகள் எதிர்கொண்ட பிரச்சினைகளைத் தீர்க்க பெருமுயற்சி மேற்கொண்டார். வந்தேறிகளுக்கும் பெண்களுக்கும் அமைதியும் கூடுதல் உரிமைகளும் பெற்றுத் தர பாடுபட்டார். 1931ஆம் ஆண்டு அமைதிக்கான நோபல் பரிசு இவருக்கு வழங்கப்பட்டது. இந்தப் பரிசை வென்ற முதல் அமெரிக்கப் பெண்மணி இவரேயாவார். இவர் பெண் விழைவோராக இருந்தார். 1935ஆம் ஆண்டு சிகாகோவில் காலமானார்.
# ஜேன் ஆடம்ஸ்

## ஆரம்பகால வாழ்க்கை

இவர் இல்லினாய்ஸின் சிடார்வில்லில் , செப்டம்பர் 6, 1860 இல் பிறந்தார், ஆங்கில-அமெரிக்க வம்சாவளியைச் சேர்ந்த செல்வந்த குடும்பத்தில் இவர் பிறந்தார். இவரது பெற்றோருக்கு பிறந்த எட்டு குழந்தைகளில் இவர் இளையவர் ஆவார். இவரின் எட்டு வயதிற்குள், இவளுடைய நான்கு உடன்பிறப்புகள் இறந்துவிட்டார்கள். இவரின் குழந்தை பருவத்தில் மூன்று சகோதரிகளும் மற்றும் இவரது 16 ஆம் வயதில் வயதில் ஒருவரும் இறந்து விட்டனர்.  
ஆடம்ஸ் தனது குழந்தைப் பருவத்தை வெளியில் விளையாடுவதற்கும், வீட்டில் நூல்கள் வாசிப்பது மற்றும் ஞாயிற்றுக்கிழமை பள்ளிக்குச் செல்வது போன்றவற்றின் மூலம் நாட்களை செலவழித்தார். இவளுக்கு நான்கு வயதாக இருந்தபோது, பாட்ஸ் நோய் என அழைக்கப்படும் முதுகெலும்பின் காசநோயால் பாதிக்கப்பட்டார். இது இவரது வாழ்நாள் முழுவதும் அவரின் உடல்நலனில் பிரச்சினைகளை ஏற்படுத்தியது.இந்த நோய் இவரால் மற்ற குழந்தைகளுடன் இயல்பாக பழக இயலாமல் செய்தது.குழந்தையாக இருந்தபோது தான் அசிங்கமாக இருப்பதாக உணர்ந்தார். ஞாயிற்றுக் கிழமைகளில் தான் நல்ல உடை அணிந்து தனது தந்தையுடன் நடந்து செல்லும் போது தனது தந்தைக்கு அது சங்கடத்தை ஏற்படுத்துவது போன்று உணர்வை ஏற்படுத்துவதாக இவர் கருதினார். இவரது தந்தை கால்நடைகள் , மாவு மற்றும் மர ஆலைகள்,கம்பளி தொழிற்சாலை மற்றும் விவசாய நிலங்களை வைத்திருந்த தொழிலதிபர் ஆவார். இவர் இரண்டாவது தேசிய வங்கி ஃப்ரீபோர்ட்டின் தலைவராக இருந்தார். ஆடம்ஸுக்கு எட்டு வயதாக இருந்தபோது, 1868 இல் இவர் மறுமணம் செய்து கொண்டார். இவர் அன்னா ஹோஸ்டலர் ஹால்டேமன் என்ம் விதவையினை இரண்டாவதாக மறுமணம் செய்தார்.  
உலகில் பயனுள்ள ஏதேனும் ஒன்றைச் செய்ய வேண்டும் என்ற பெரிய கனவுகளைத் தனது குழந்தைப் பருவம் முதலாகவே கொண்டிருந்தார்.சார்லஸ் டிக்கின்சின் நூல்களைப் படித்ததிலிருந்தும், தனது தாயின் வளர்ப்பினாலும் இவர் ஏழைகளுக்கு உதவ வேண்டும் எனவும் இவர் தீர்மானித்தார். இதனால் மருத்துவர் ஆக வேண்டும் எனத் தீர்மானித்தார். அப்போது தான் தான் ஏழைகளுடன் இருந்து அவர்களுக்கு உதவ இயலும் என இவர் நினைத்தார். இவர் புனைகதைகளை ஆர்வமுடன் படித்தார்.  
ஆடம்ஸின் தந்தை இவரை, உயர்கல்வியைத் தொடர ஊக்குவித்தார், ஆனால் வீட்டிற்கு அருகில் இருந்த,பெண்களுக்கான ஸ்மித் கல்லூரியில் சேர இவர் ஆர்வமாக இருந்தார். ஆனால் அவரது தந்தை இல்லினாய்ஸின் ராக்ஃபோர்டில் உள்ள ராக்ஃபோர்ட் பலகலைக் கழகத்தில் சேர்ர்க விரும்பினார்.
# சொக்கப்பனை கொளுத்துதல்

**சொக்கப்பனை கொளுத்துதல்** என்பது சிவாலயங்களில் கார்த்திகை தீபத் திருவிழாவின் பொழுது நடைபெறும் நிகழ்வாகும். இந்நிகழ்வு திருமால், முருகன் கோயில்களிலும் நடத்தப்படுகிறது. இந்நிகழ்வு பூச்சிகளைக் கவர்ந்திழுத்து அழிப்பதற்கு உதவியாக இருப்பதாக கூறப்படுகிறது.  
பனைமரத்தினை வெட்டிச் சிவாலயத்தின் முன்முற்றத்தில் நட்டு, அதில் சில அடி உயரத்திற்குப் பனையோலைகளைக் கூம்பு போன்று அமைக்கின்றார்கள். இவ்வமைப்பு சொக்கப்பனை என்று அழைக்கப்படுகிறது. கார்த்திகை தீபத்தன்று சிவாலயக் கோபுர உச்சியில் தீபம் ஏற்றி, பஞ்ச மூர்த்திகளுக்கு வழிபாடு நடத்தப்படுகிறது. அதன் பின் பஞ்ச மூர்த்திகளைச் சொக்கப்பனை வைத்திருக்கும் இடத்திற்கு எடுத்து வருகிறார்கள். பின்னர் பஞ்ச மூர்த்திகளுக்குத் தீபாராதனை காட்டப்பெற்று, அந்தத் தீபச்சுடரால் சொக்கப்பனையைக் கொளுத்துகின்றார்கள்.  
எரிகின்ற சொக்கப்பனை அக்கினி மய லிங்கமாகப் பக்தர்களால் வணங்கப்படுகிறது.
# ஆடி வெள்ளி

**ஆடி வெள்ளி** 1990ல் வெளிவந்த தமிழ்த் திரைப்படமாகும். இதனை ராம நாராயணன் இயக்கியிருந்தார். இத்திரைப்படத்தில் சீதா, நிழல்கள் ரவி ஆகியோர் முக்கியக் கதாப்பாத்திரங்களில் நடித்திருந்தனர்.  
ஆடி வெள்ளி திரைப்படத்தில் யானையொன்றும், பாம்பொன்றும் நடித்துள்ளது. இத்திரைப்படத்தில் யானைக்கு வெள்ளிக்கிழமை ராமசாமி என்று பெயரிட்டிருந்தார்கள்.
# ஆடி வெள்ளி

## பாடல்கள்

- ஆயி மகமாயி எஸ். பி. சைலஜா
- பாமா தள்ளிப்போமா - நாகூர் பாபு, எஸ். பி. சைலஜா
- கும் கும் - நாகூர் பாபு, எஸ். பி. சைலஜா
- மூன்று முடிச்சு - பி. ஜெயச்சந்திரன், வாணி ஜெயராம்
- சொன்ன பேச்சு கேட்கணும் - எம். எஸ். ராஜேஸ்வரி
- வெள்ளிக்கிழமை ராமசாமி - வாணி ஜெயராம்
# ஜம்மு காஷ்மீர் மாவட்டப் பட்டியல்

இந்தியாவின், சம்மு காசுமீர் மாநிலம் 22 மாவட்டங்களைக் கொண்டது. இம்மாவட்டங்கள், ஜம்மு, காஷ்மீர் பள்ளத்தாக்கு மற்றும் லடாக் பகுதிகளில் அமைந்துள்ளது. பாகிஸ்தான் ஆக்கிரமிப்பு செய்துள்ள காஷ்மீரின் வடக்குப் பகுதிகள் மற்றும் சீனா ஆக்கிரமிப்பு செய்துள்ள அக்சாய் சின் பகுதிகளைத் தவிர, தற்போது இந்தியாவின் ஆட்சிப் பகுதியில் உள்ள மாவட்டங்களை மட்டும் இங்கு எடுத்துக் கொள்ளப்பட்டுள்ளது.
# ஜம்மு காஷ்மீர் மாவட்டப் பட்டியல்

## ஜம்மு பகுதியில் உள்ள மாவட்டங்கள்

| JA | ஜம்மு மாவட்டம் | ஜம்மு | http://jammu.gov.in/ |
| --- | --- | --- | --- |
| DO | தோடா மாவட்டம் | தோடா | http://doda.gov.in/ |
| KW | கிஷ்துவார் மாவட்டம் | கிஷ்துவார் | http://www.kishtwar.nic.in/ |
| RA | ரஜௌரி மாவட்டம் | ரஜௌரி | http://rajouri.nic.in/ |
| RS | ரியாசி மாவட்டம் | ரியாசி | http://reasi.gov.in/ |
| UD | உதம்பூர் மாவட்டம் | உதம்பூர் | http://udhampur.gov.in/ |
| RB | இராம்பன் மாவட்டம் | ராம்பன் | http://ramban.gov.in/ |
| KT | கதுவா மாவட்டம் | கதுவா | http://kathua.gov.in/ |
| SB | சம்பா | சம்பா | http://samba.gov.in/ |
| PO | பூஞ்ச் | பூஞ்ச் | http://poonch.gov.in/ |
| மொத்தம் | } |  |  |
# ஜம்மு காஷ்மீர் மாவட்டப் பட்டியல்

## காஷ்மீர் பள்ளத்தாக்கு

| SR | ஸ்ரீநகர் மாவட்டம் | ஸ்ரீநகர் | http://srinagar.nic.in/ |
| --- | --- | --- | --- |
| AN | அனந்தநாக் மாவட்டம் | அனந்தநாக் | http://anantnag.gov.in/ |
| KG | குல்காம் மாவட்டம் | குல்காம் | http://kulgam.gov.in/ |
| PU | புல்வாமா மாவட்டம் | புல்வாமா | http://pulwama.gov.in/ |
| SH | சோபியான் மாவட்டம் | சோபியான் | http://shopian.nic.in/ |
| BD | பட்காம் மாவட்டம் | பட்காம் | http://budgam.nic.in/ |
| GB | காந்தர்பல் மாவட்டம் | காந்தர்பல் | http://ganderbal.nic.in |
| BPR | பந்திபோரா மாவட்டம் | பந்திபோரா | http://bandipore.gov.in/ |
| BR | பாரமுல்லா மாவட்டம் | பாரமுல்லா | http://baramulla.nic.in/ |
| KU | குப்வாரா மாவட்டம் | குப்வாரா | http://kupwara.gov.in/ |
| மொத்தம் | } |  |  |
# ஜம்மு காஷ்மீர் மாவட்டப் பட்டியல்

## லடாக் பகுதி

| KR | கார்கில் மாவட்டம் | கார்கில் | http://kargil.gov.in/ |
| --- | --- | --- | --- |
| LE | லே மாவட்டம் | லே | http://leh.nic.in/ |
| மொத்தம் |  |  |  |
# குட்டி பிசாசு

**குட்டி பிசாசு** 2010ல் வெளிவந்த தமிழ்த் திரைப்படமாகும். இதனை இராம நாராயணன் எழுதி இயக்கியிருந்தார். இத்திரைப்படம் இராம நாராயணனின் 121வது திரைப்படமாகும். இத்திரைப்படத்தில் குழந்தை கீர்த்திகா சங்கீதா கிரிஷ் (நடிகை), ரம்யா கிருஷ்ணன், ராம்ஜி மற்றும் நாசர் (நடிகர்) ஆகியோர் முக்கியக் கதாப்பாத்திரத்தில் நடித்துள்ளனர்.
# குட்டி பிசாசு

## கதாப்பாத்திரங்கள்

- கீர்த்திகா - பிரியா
- ராம்ஜி/ராஜீவ் கனகாலா
- சங்கீதா கிரிஷ் - காயத்திரி
- ரம்யா கிருஷ்ணன்
- காவேரி - சாவித்திரி
- நாசர்
- சபி - மனோன்மணி
- கஞ்சா கறுப்பு/அலீ - கருப்பு
- மனோபாலா
- ரியாஸ் கான் - நஞ்சப்பன்
- டெல்லி கணேஷ்
- காதல் தண்டபாணி
# இருமையப் பண்பகத்திரி

**இருமையப் பண்பகத்திரி** (*dicentric chromosome*) என்பது கதிர் வீச்சின் தாக்கத்தால் ஏற்படும் பல விளைவுகளில் ஒன்று. பண்பகத்திரியில் ஏற்படும் முறிவு காரணமாக அடுத்தடுத்து காணப்படும் குரோமசோம்களின் முறிந்த பகுதிகள் இணைவதால் இப்படிப்பட்ட இரு மையங்களுடன் கூடிய அசாதாரண பண்பகத்திரிகள் தோற்றுவிக்கப்படுகின்றன. இவ்வாறு தோன்றும் இரு மையப் பண்பகத்திரிகள் அயனியாக்கும் கதிர்களின் ஆற்றலையும் ஆற்றல் வீதத்தினையும் பொறுத்திருக்கின்றன. ஆற்றல் கூடும் போது இரு மையப் பண்பகத்திரிகளும் அதிகரிக்கின்றன. ஏற்பளவு வீதம் கூடும் போதும் இது அதிகரிக்கிறது.
# நாகேஸ்வரி

**நாகேஸ்வரி** (*Nageswari*) 2001 ஆம் ஆண்டு சனவரி மாதம் 14 ஆம் தேதி வெளிவந்த தமிழ் திரைப்படமாகும். இதனை இராம நாராயணன் இயக்கியுள்ளார். இத்திரைப்படத்தில் ரம்யா கிருஷ்ணன், கரன், விவேக், வடிவேலு ஆகியோர் முக்கிய கதாப்பாத்திரங்களில் நடித்துள்ளனர். இதற்கு எஸ். ஏ. ராஜ்குமார் இசையமைத்துள்ளார்.
# நாகேஸ்வரி

## நடிகர்கள் - கதாப்பாத்திரங்கள்

- ரம்யா கிருஷ்ணன் - நாகேஸ்வரி
- கரண் - ஈஸ்வர்
- விவேக்
- வடிவேலு
- ரமேஷ் கண்ணா
- ரியாஸ் கான்
- நிழல்கள் ரவி
- வெண்ணிற ஆடை மூர்த்தி
- கோவை சரளா
# செனான் நான்குபுளோரைடு

: Xe + 2 →  
வெப்பம் உமிழ் வினையான இவ்வினையில் 251 கிஜூ/மோல் ஆற்றல் வெளிவிடப்படுகிறது. இதனுடைய சதுரச் சமதள மூலக்கூறு அமைப்பில் மூலக்கூறின் சமதளத்திற்கு மேலும் கீழுமாக தனித்த இலத்திரன் இரட்டைகள் காணப்படுகின்றன. நியூட்ரான் விளிம்பு வளைவு அறிவியல் மற்றும் வலுவளவு ஓட்டு இலத்திரன் சோடிகளின் தள்ளுகைக் கொள்கை ஆகியன இவ்வமைப்பிற்கு வலுசேர்த்து தெளிவுபடுத்துகின்றன.  
செனான் டெட்ராபுளோரைடு 115.7°செ வெப்பநிலையில் (240.26 °ப) பதங்கமாகிறது.  
செனானின் பிற புளோரைடுகள் போலவே செனான் டெட்ரா புளோரைடும் ஆற்றல் உமிழும் வினையை வெளிப்படுத்துகிறது. சாதாரண வெப்பநிலையில் வெப்பம் மற்றும் அழுத்தப் பண்புகளில் நிலைப்புத்தன்மை பெற்றுள்ளது. செனானின் அனைத்து புளோரைடுகளும் நீருடன் உடனடியாக வினைபுரிந்து தூய்மையான செனான் வாயு, ஐதரசன் புளோரைடு மற்றும் மூலக்கூறு ஆக்சிசன் ஆகியனவற்றை வெளிவிடுகின்றன. சற்று ஈரமான காற்றிலேயே இவ்வினை நிகழும் என்பதால் அனைத்து செனான் புளோரைடுகளும் ஈரமில்லாச் சூழலில் பாதுகாக்கப்பட வேண்டும்.
# செனான் நான்குபுளோரைடு

## தொகுப்பு முறை தயாரிப்பு

ஒரு நிக்கல் கொள்கலனில் செனான் மற்றும் புளோரின் வாயுக்களின் 1 : 3 விகித கலவை எடுத்துக்கொள்ளப்பட்டு அதை 400 பாகை செல்சியசு வெப்பநிலை அளவிற்குச் சூடாக்கும்போது செனான் டெட்ரா புளோரைடு உருவாகிறது. இதனுடன் சிறிதளவு செனான் எக்சா புளோரைடும் (XeF<sub>6</sub> ) உருவாகிறது. உள்ளிடும் கலவையில் சேர்க்கப்படும் புளோரினின் அளவை அதிகரித்துக் கொள்வதின் மூலமாக இச்சேர்மத்தின் உற்பத்தியை மேலும் அதிகரித்துக் கொள்ள முடியும். இவ்வினையில் நிக்கல் ஒரு வினையூக்கி அல்ல என்றாலும் அது புளோரினுடன் வினைபுரிந்து பாத்திரத்தின் உட்புறத்தில் நிக்கல் புளோரைடு ( NiF<sub>2</sub> ) என்ற உரித்து பிரிக்கமுடியாத பாதுகாப்புப் படலத்தை உருவாக்குகிறது. நிக்கல் கொள்கலன் இவ்வினையில் பயன்படுத்தப்படுவதற்கு இதுவே காரணமாகும்.
# செனான் நான்குபுளோரைடு

## வேதி வினைகள்

தாழ்வான வெப்பநிலைகளில் செனான் டெட்ரா புளோரைடு நீராற்பகுப்பு அடைகிறது. இவ்வினையில் செனான், ஆக்சிசன், ஐதரோ புளோரிக் அமிலம் மற்றும் நீரிய செனான் டிரைஆக்சைடு ஆகியன உருவாகின்றன.  
டெட்ராமீத்தைல் அம்மோனியம் புளோரைடுடன் செனான் டெட்ரா புளோரைடு வினைபுரிந்து டெட்ராமீத்தைல் அம்மோனியம் பெண்டா புளோரோ ஆக்சனேட்டு உருவாகிறது. இச்சேர்மம் XeF5- என்ற ஐங்கோண எதிர்மின் அயனிகளைக் கொண்டுள்ளது. இந்த எதிர்மின் அயனிகளை சீசியம் புளோரைடுடன் வினைப்படுத்தியும் பெறமுடியும்:  
:CsF + → .  
பிசுமத் பெண்டாபுளோரைடுடன் (BiF<sub>5</sub>) இது வினைபுரிந்து XeF<sup>+</sup><sub>3</sub> என்ற நேர்மின் அயனியாக உருவாகிறது.  
: + → XeF<sub>3</sub>BiF<sub>6</sub>  
XeF<sub>3</sub>Sb<sub>2</sub>F<sub>11</sub> என்ற உப்பிலும் இந்த நேர்மின் அயனி காணப்படுவதாக அணுக்கருக் காந்த ஒத்ததிர்வு நிறமாலையியல் ஆய்வு தெரிவிக்கிறது.  
400 பாகை செல்சியசு வெப்பநிலையில் செனான் டெட்ரா புளோரைடு செனான் வாயுவுடன் வினைபுரிந்து செனான் டைபுளோரைடு (XeF2) உண்டாகிறது.:.
# தெல்லிப்பழை தொடருந்து நிலையம்

**தெல்லிப்பழை தொடருந்து நிலையம்** (*Tellippalai railway station*) இலங்கையின் வடக்கே தெல்லிப்பழை நகரில் அமைந்துள்ள தொடருந்து நிலையம் ஆகும். வடக்கையும் தலைநகர் கொழும்பையும் இணைக்கும் வடக்குப் பாதையின் ஒரு பகுதியாக, இலங்கை ரெயில்வே திணைக்களத்தினால் இலங்கையின் நடுவண் அரசின் கீழ் இந்நிலையம் நிருவகிக்கப்படுகிறது. ஈழப்போரின் காரணமாக வடக்கின் ஏனைய தொடருந்து நிலையங்களைப் போன்று தெல்லிப்பழை தொடருந்து நிலையமும் 1990 முதல் 2015 வரை இயங்காமல் இருந்து வந்தது. வடக்குப் பாதையின் யாழ்ப்பாணத்திற்கும், காங்கேசன்துறைக்கும் இடையேயான போக்குவரத்து 2015 சனவரி 2 இல் ஆரம்பிக்கப்பட்டது.
# தெல்லிப்பழை தொடருந்து நிலையம்

## சேவைகள்

தெல்லிப்பழை நிலையத்தினூடாக பின்வரும் தொடருந்து சேவைகள் இயங்கி வருகின்றன:
# காங்கேசன்துறை தொடருந்து நிலையம்

**காங்கேசன்துறை தொடருந்து நிலையம்** (*Kankesanthurai railway station*) இலங்கையின் வடக்கே காங்கேசன்துறை நகரில் அமைந்துள்ள ஒரு தொடருந்து நிலையம். வடக்கையும் தலைநகர் கொழும்பையும் இணைக்கும் வடக்குப் பாதையின் ஒரு பகுதியாக, இலங்கை ரெயில்வே திணைக்களத்தினால் இலங்கையின் நடுவண் அரசின் கீழ் இந்நிலையம் நிருவகிக்கப்படுகிறது. வடக்குப் பாதையில் உள்ள கடைசிப் தொடருந்து நிலையம் இதுவாகும். ஈழப்போரின் காரணமாக வடக்கின் ஏனைய தொடருந்து நிலையங்களைப் போன்று காங்கேசன்துறை தொடருந்து நிலையமும் 1990 முதல் 2015 வரை இயங்காமல் இருந்து வந்தது. வடக்குப் பாதையின் யாழ்ப்பாணத்திற்கும், காங்கேசன்துறைக்கும் இடையேயான போக்குவரத்து 2015 சனவரி 2 இல் ஆரம்பிக்கப்பட்டது.
# காங்கேசன்துறை தொடருந்து நிலையம்

## சேவைகள்

காங்கேசன்துறை தொடருந்து நிலையத்தில் இருந்தும் இந்நிலையம் வரையும் பின்வரும் சேவைகள் இயங்கி வருகின்றன:
# காக்சு நகரம்

**காக்சு நகரம்** (*Cox Town*) என்பது பெங்களூரின் கன்டோன்மென்ட் பகுதிகளில் ஒன்று. இந்த பெயர் பெங்களூரின் ஆட்சியராக இருந்த அலக்சாண்டர் ராங்கன் காக்ஸ் என்பவரின் நினைவாக சூட்டப்பட்டது  
1998ஆம் ஆண்டில், பெங்களூர் மாநகராட்சியின் உத்தரவினால் காக்ஸ் டவுன் என்ற பெயருக்கு பதிலாக சர்வக்ஞநகர் என்று சூட்டப்பட்டது. சர்வக்ஞர் என்பவர் கன்னடப் புலவர் ஆவார். பெயர் மாற்றப்பட்ட பின்னரும் காக்ஸ் டவுன் என்ற பெயராலேயே பரவலாக அறியப்படுகிறது.
# காக்சு நகரம்

## மக்கள்

பெங்களூர் கன்டோன்மென்ட்டின் ஏனைய பகுதிகளைப் போன்று, இங்கும் அதிகளவிலான தமிழ் மக்கள் வசிக்கின்றனர். ஆங்கிலேயர் ஆட்சிக்காலத்தில் போருக்காகவும், பிற வேலைகளுக்காகவும் நூற்றுக்கணக்கான தமிழர்கள் பெங்களூருக்கு அழைத்துவரப்பட்டனர். இதுவும் பெங்களூர் கன்டோன்மென்ட்டின் பிறபகுதிகளும், 1949ஆம் ஆண்டுவரையில் சென்னை மாகாணத்தின் ஆட்சியின் கீழ் இருந்தன. பின்னர், மைசூர் மாகாணத்திற்கு வழங்கப்பட்டன.
# ஜோடி வில்லியம்ஸ்

**ஜோடி வில்லியம்சு** (*Jody Williams*, அக்டோபர் 9, 1950) தனிநபர்குறி மிதிவெடிகளுக்கு எதிராகவும், மனித உரிமைகளுக்காகவும்குறிப்பாகப் பெண்களுடையது போராடியதற்காகவும் இன்றைய உலகில் பாதுகாப்பு குறித்த புதிய புரிதலை உருவாக்கியதற்காகவும் அறியப்படும் அமெரிக்க அரசியல் செயற்பாட்டாளர் ஆவார். இவருக்கு அமைதிக்கான நோபல் பரிசு 1997ஆம் ஆண்டில் தனிநபர்குறி மிதிவெடிகளை (கண்ணி வெடி) அகற்றியமைக்காகவும் தடை செய்தமைக்காகவும் அமைதிக்கான நோபல் பரிசு வழங்கப்பட்டது.
# வெரெணிகே துறைமுகம்

**வெரெணிகே** அல்லது பர்ணிஸ் துறைமுகம் சங்ககாலத்திலேயே தமிழகத்துடன் வணிகத் தொடர்பு கொண்டிருந்த, எகிப்தின் பண்டைய துறைமுக நகரம் ஆகும். செங்கடலின் மேலைக் கடற்கரையில் அமைந்துள்ள இத்துறைமுகம் தற்போது மெதினெத் எல் ஹரஸ் அன்று அழைக்கப்படுகிறது. 1994 தொடங்கி இங்கு டெலவேர் பல்கலைக்கழகம் பிற அமைப்புகளுடன் இணைந்து மேற்கொண்டுள்ள அகழாய்வுகளில் பண்டைத் தமிழகத்துடன் இத்துறைமுகம் கொண்டுள்ள தொடர்பை மெய்ப்பிக்கும் பல சான்றுகள் கிடைத்துள்ளன.
:"வெரெணிகேவில் கண்டெடுக்கப்பட்டவைகளில் எதிர்பாராதன தொன்மையான இந்தியப் பொருட்களாகும்: பண்டைய மத்தியதரைக்கடல் பகுதியில் கிடைத்தவற்றிலேயே ஒற்றைப்பெரிய (7.55 கிகி) கருமிளகுக்கொத்தின் சேகரம் (ஒரு கோயில் முற்றத்தில் இருந்த நைல் மண்ணாலான பெரிய பாத்திரத்தில் "தென்னிந்தியாவிலிருந்து இறக்குமதி செய்யப்பட்டது" என்று குறிப்புடன் இருந்தது); கணிசமான தொகையில் இந்தியாவில் செய்யப்பட்ட நுண்கலங்கள், சமையல் பாத்திரங்கள், இந்திய பாணி மண்பாண்டங்கள்; குப்பைக் குவியல்களிலிருந்த இந்தியாவில் செய்யப்பட்ட பாய்மரத் துணிகள், கூடைகள், விரிப்புகள்; கணிசமான தேக்குக் கட்டைகள், கருமிளகு, தேங்காய், மிளிர்கற்களாலான மணிகள், கேமியோ என்ற கைவினைப் பொருட்களைச் செதுக்கும் சட்டங்கள்; தமிழ் பிராமியில் கொற்ற(ன்) என்ற தென்னிந்தியத் தலைவனின் பெயர்பொறித்த பானை ஓடு; தமிழகத்திலிருந்து (அன்று கேரளத்தின் பெரும்பகுதியையும் உள்ளடக்கி இருந்தது) வந்தவர்கள் முந்தைய ரோமானிய காலத்திலாவது வெரெணிகேவில் வாழ்ந்ததற்கான சான்றுகள்; தமிழ் மக்களின் இருப்பு புத்தமத வழிபாட்டினர் இருந்திருக்கலாம் என்பதையும் சுட்டிநிற்பதற்கான சான்றுகள்; வெரெணிகேவின் வடக்கே 300கிமீ தொலைவில் உள்ள இன்னொரு ரோமானியத் துறைமுகத்தில் இந்தியர் இருந்ததற்கான சான்றுகள்; நைல் சாலையில் இந்திய மட்கலங்கள்; ஒரு இந்திய வழிப்போக்கர் சென்றிருப்பதைக் குறிக்கும் பாறைக் கல்வெட்டு; "இந்தியாவில் கட்டப்பட்ட நாவாய்கள் பயன்படுத்தப்பட்டிருப்பதைக் காட்டும் ஏராளமான சான்றுகள்"; (தென்னிந்தியாவுக்கே உரித்தான) தேக்கு மரம் (உடைக்கப்பட்ட நாவாய்களிலிருந்து எடுக்கப்பட்டு) வெரெணிகேவின் கட்டிடங்களில் மீண்டும் பயன்படுத்தப்பட்டிருப்பதற்கான" ஆதாரம் ஆகியன."  
:"பெரெணிகேயில் கண்டெடுக்கப்பட்ட பானைச்சில்லில் 'கொற்பூமான்' என்றுள்ளது. இதுவும் வணிகர் ஒருவரின் பெயராக இருக்க வாய்ப்புள்ளது"